Садир намидики оттура мәктивиниң уйғур тили вә әдәбият пәни муәллими Садырова АсияТудахуновна

**5-синип Уйғур тили**

**Дәрисниң мавзуси: «Тапқурлар, зерәкләр вә хушхой балилар» (КВН)**

**Дәрисниң мәхсити:** 1. Уйғур тилиниң «Фонетика», «Лексика», «Морфология» бөлүмлири бойичә өткән мавзуларни мустәһкәмләш вә алған билимини әмәлиятта пайдилишни билиш.

2.Логикилиқ ойлашқа, өз пикрини әркин изһар қилишқа, дәрис жариянида учриған қийиинчилиқларни йеңишкә үгитиш вә мустәқил ишләшкә адәтләндүрүш.

3.Оқуғучи билән муәллим, оқуғучилар билән оқуғучилар арисидики инақлиқ-достлуқни тәрәққий әткузүш вә дәриста өзини дурус тутушқа, мәдәнийәтлик сөзләшкә, билимликкә, уқумлуққа тәрбийләш.

**Дәрисниң түри:** мустәһкәмләш.

**Көрнәклик куралар:** карточкилар, таблицилар.

**ФОПД:** айрим сораш, топлук, жуплук,умумий, синип.

**ОМ:** соал-жавап, издиниш.

**Дәрисниң бериши:**

**I. Уюштуруш пәйти.** 2 оқуғучи дәрисни башлайду.

1- оқуғучи: Әссалам, әзиз достлар!

2-оқуғучи: Хуш қәдәм тәшрип қилиплисиләр.

1-оқуғучи: Диққәт билән зеһнимизни жәмләйли

2-оқуғучи: Уйғур тили дәрисини башлайли.

**II.Дәрисниң мәхситини баянлаш.**

Муәлимниң сөзи:Һөрмәтлик меһманлар, оқуғучилар бүгүнки уйгур тили дәрисимизни «Тапқурлар», зерәкләр вә хушхой балилар» дегән нам билән өткүзмәкчимиз. Дәристә «Фонетика», «Лексика», «Морфология» бөлүмлири бойичә өткән мавзуларни пишиғдаймиз.

Дәрисни жүргүзүш үчүн биз икки топқа бөлүндүқ.

**I-топ. «Лалә гүлләр»** ****

«Лалә гүлләр» командисиниң капитани – Анаятов Рамиль.

Топлар өзиниң эмблемилири билән тонуштуриду.

Биз ечилған лалә гулләр

Биз билән бәк рошен күнләр

Һөрмәт қилип уйғур тилини

Көтиримиз барниң дилини.

«Ақ кәптәрни»

Чақиримиз биз мәйданға

Биләк күчи бирни йеңәр

Билим күчи миңни йеңәр

Уйғур тилин һөрмәт қилип

Һәр бир сөзни тасқап, тилип

Билим, ичрә төкүп тәрни

Синап көрүңлар бизни

**II-топ. «Ақ кәптәр»** ****

«Ақ кәптәр» командисиниң капитани –Анваров Азиз.

Көк асманда пәрваз әткән

Течлиқ куши «Ақ кәптәр» биз

Бизгә муһит меһри йәткән

Достлуқ куши «Ақ кәптәр» биз

Уйғур тилин һөрмәт қилип

Қанат қеқип кәлдуқ учуп

Устаз сөзин дилға елип

Нур билимни алдуқ қучуп

«Лалә гүлләр»

Мушаирә қилип көрәйли

Ким савақни яхши биләр

Синақ ичрә биз биләйли.

**Адил –қазиларни меһманлардин сайлаймиз.Мәрһәммәт.**

**Икки топ бирлишип :**

«Лалә гүлләр»

«Ак кәптәр»

Адил қази адиллиқни сиздин күтәр,

Бу челишта

Чокум достлуқ йәңсиму

Тапқур, зерәк

Оғул-қизлар алға өтәр.

Командилар тәйяр болсаңлар, мусабиқимизниң 1-турини башлайли.

**1-Тур «Фонетика»** бөлүмигә беғиланған.

**1.Карточкиларға жавап бериш.**

-Тилдики тавушлар нәччигә бөлүниду?

-Уйғур тилида созуқ тавушлар нәччә?

-Созуқ тавушлар дәп қандақ тавушларни атаймиз?

-Үзүк тавушлар нәччә?

-Үзүк тавушлар дәп қандақ тавушларни атаймиз?

**2. Гистограмма толтуруш.**

Икки командидин 2 оқуғучи тахтиға чиқип, бир оқуғучи созуқ тавушлар қандақ түрләргә бөлүниду, иккинчи оқуғучи үзүк тавушлар қандақ түрләргә бөлүниду,шуни 2 минут ичидә гистограммиға йезип, толтуриши керәк.

Созуқ тавушлар

Үзүк тавушлар

**1-Турниң иккинчи тапшурмиси**.

Созуқ тавушларниң классификацияси. (таблицини толтур)

|  |  |  |  |  |  |  |
| --- | --- | --- | --- | --- | --- | --- |
| **Созүқ тавушлар** | **Кәң соз.т** | **Тар соз.т** | **Инчикә соз.т** | **Қелин соз.т** | **Ләвләшкән соз.т** | **Ләвләшмигән соз.т** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**II-тур «Лексика» бөлүми.**

1. **Мақални оқуп мәвзунини ейтиш**
2. **Мақал тәркивидин зит сөзләрни тепиш.**

Мақаллар.

1. Яхшидин ат қалиду,ямандин дат
2. Жут қоғдисаң, өсәрсән, қоғдимисаң өчәрсән.
3. Ишләң десә ағриқ, йең десә, сақ.
4. Дост жиғлитип сөзләр, дүшмән күлдүрүп сөзләр.

**3.Өй тапшурмисинии тәкшүрәш. «Әтияз пәслигә» эссе түзүш.**

1.Тапшурма - Эссени оқуш.

2. Тапшурма .« Лалә гүлләр» командиси **әтияз** сөзигә мәнадаш сөзләрни ейтиду. « Ақ кәптәр» командиси **әтияз** сөзигә зит мәналиқ сөзни тапиду.

**Адил –қазиларға сөз**.

**III – тур « Морфология» бөлүми.**

Бу туримиз икки кисимдин ибарәт. 1- исим мавзуси бойичә.

-Исим дәп қандақ сөз түркүмини атаймиз?

-Исимларниң қандақ түрлирини билисиләр?

Һәр бир командидин үчтин оқуғучи тахтиға чиқип, «Артуқ сөзни тап» дегән мусабиқиға қатнашиду.

Балиларға таблицилар берилиду. Улар маркер билән артуқ сөзни ениклайду.

Конкрет исим

Хас исим

Умимий исим

Абстакт исим

Жанлик исим

Жансиз исим

**III-турниң иккинчи тапшурмиси шеирлар тәркивидин хас исимларни тепиңлар.**

Капитанлар чикип конверт алиду вә өз жайлириға олтирип балилар билән бирликтә ишләйду.

1. Шеирни ипадилиқ оқуш.
2. Хас исмиларни тепиш.

А) Уйғур тилим, ана тилим

Уни сөйәр жан һәм дилим

Шу тил билән оқуп өрләп

Егиләймән илим-билим

Ә) Қәшқәр, Йәкән,Ақсудин

Илиға чиққан әвлатлар

Садир Палван, Назуклар

Тарихтики батурлар.

Б) Он биринчи әсирдә

«Қутадға билик» йезилди

Шунда уйғурниң нами

Йәр-йүзигә тонулди.

В) Йүсүп хас Һажип, Йүгнәкий

Өчмәс излар қалдурди

Аләмгә мәшһур әмәсму

Атақлиқ алим Қәшқәрий.

**Адил –қазиларға сөз**.

**IV. -тур. Команда капитанлириниң мусабиқиси «Қураштурма жәдвал»**

Жәдвалдин ким чапсан вә көп сөзләрни қураштуриду.

|  |  |  |  |  |  |
| --- | --- | --- | --- | --- | --- |
| Ус | қә | Вән | бағ | таз | ләм |
| Тән | ша | Ләм | вә | ғә | ир |
| Шә | ла | Көй | һәр | нәк | ба |
| Тур | тар | Дох | на | ду | ват |

**IV-турниң иккинчи тапшурмиси « Тепишмақлар дүниясида».**

Тепишмақлар тәркивидин сүпәтләрни тепиш.

1.Ақ кемә, аппақ кемә 2.Икки көзлүк, төрт көзлүк

Суда үзәр бу кемә Қара,көкүч,ақ рәңлик

Сериқ тумшуқ,кәң тапан Кийимиңдә у болса

Ейтиңларчу бу немә? Көрүнисән рәт-рәтлик.

**V-тур. тапшурмиси һәр икки командиға тест бериш.( 5 мин.)**

**Адил –қазиларға сөз**.

**Балиларни грамотилар билән мукапатлаш.**